**Η θέση της γυναίκας στην Ομηρική εποχή**: η γυναίκα την ομηρική εποχή ήταν σε πολύ καλύτερη μοίρα απ’ ό, τι την κλασική εποχή.

**Πώς το διαπιστώνουμε αυτό;**

* Βλέπουμε τη Ναυσικά και τις υπηρέτριες να πηγαίνουν μόνες τους στο ποτάμι χωρίς συνοδεία ανδρός.
* Βλέπουμε τη Ναυσικά να μη διστάζει να μιλήσει σ’ έναν ξένο άντρα και μάλιστα γυμνό!
* Ο λόγος της είναι καίριος και καλοδιατυπωμένος. Διαθέτει ευφράδεια και σύνεση.
* Ακόμα βλέπουμε και στην περίπτωση της Πηνελόπης και στην περίπτωση της Ναυσικάς να τους προσφέρεται προίκα και δώρα από τους υποψήφιους γαμπρούς  και όχι να δίνουν οι ίδιες.
* Επίσης, η Ναυσικά συμβουλεύει τον Οδυσσέα να προσπέσει στη μητέρα της, την Αρήτη για βοήθεια, όταν φτάσει στο παλάτι. Άρα, βλέπουμε πόσο σημαντική θέση είχε η γυναίκα εκείνη την εποχή ώστε όχι μόνο υποδέχεται ξένους στην εστία (κάτι αδιανόητο στην κλασική εποχή) αλλά αποφασίζει και η ίδια για την προσφορά ή όχι βοήθειας.

**ΧΑΡΑΚΤΗΡΙΣΜΟΙ**

1. **Ναυσικά** :

Είναι πολύ **ψύχραιμη**.

Διαθέτει **ευφράδεια.**

**Ξεχωρίζει για την ομορφιά**,

τη **χάρη**,

την **ευγένεια**,

την **ευσέβεια** και τη σύνεση.

Κολακεύεται από τον ικετευτικό λόγο του Οδυσσέα και απαντά με ευγένεια και καλοσύνη (185-197).

Αντιμετωπίζει τον Οδυσσέα με **συμπόνια** και **τρυφερότητα**, προσφέροντάς του απλόχερα βοήθεια (229-241).

Ο τρόπος με τον οποίο μιλάει στις υπηρέτριές της, φανερώνει άνθρωπο που **ξέρει να επιβάλλεται και έχει πειθώ** (242-259).

**Εξαιρετικά φιλόξενη**, εξασφαλίζει τη βοήθεια στον ικέτη της: «σ αυτή την πόλη και τη χώρα καλωσόρισες, ρούχο δε θα σου λείψει να ντυθείς μήτε και τίποτε άλλο» (ζ 235-236).

**Μεριμνά για τα του οίκου, όπως κάθε γυναίκα εκείνης της εποχής.**

**Πού έμενε η γυναίκα;**


**Με τι ασχολείται;**

**Τι φοράει;**

**Ποιες την συνοδεύουν;**

1. **Οδυσσέας :**

Στην αρχή μονολογεί **τρομαγμένος**, **μπερδεμένος**, **ταλαιπωρημένος** και **προβληματισμένος** (150-157). Γρήγορα **περνάει από την απογοήτευση στη δράση** και παίρνει την τύχη του στα χέρια του με **αποφασιστικότητα** και **σθένος** (158). Μιλά ευγενικά και έξυπνα στη Ναυσικά. Με **διπλωματία** και **πειθώ** γίνεται συμπαθής και συγκινεί (206-214). Αποτελεί έναν **δεινό ρήτορα**, ένα **πολυμήχανο άνδρα** που πάντα βρίσκει ένα τρόπο να καταφέρει ό, τι επιθυμεί!

[](http://2.bp.blogspot.com/_f55CYwqwenY/S724oDPaEpI/AAAAAAAAARY/4XSFbFhsMkc/s320/25571_1142850990630_1808138411_290926_5742609_n.jpg)

**Θυμάστε τα μέρη της παρομοίωσης;**

**ΠΑΡΟΜΟΙΩΣΕΙΣ**

**Α) στίχοι 163-169**

Αναφορικό μέρος : 163-167 (το αγέρωχο λιοντάρι)

Δεικτικό μέρος : 168-169 (άγριος και περήφανος Οδυσσέας)

Κοινός όρος : το λιοντάρι και ο Οδυσσέας είναι άγριοι στην όψη και προκαλούν τρόμο.

**Β) στίχοι 198-206**

Αναφορικό μέρος : 198-204 (το πανέμορφο βλαστάρι της φοινικιάς στη Δήλο)

Δεικτικό μέρος : 205-206 (η ομορφιά της Ναυσικάς)

Κοινός όρος : η ομορφιά που προκαλεί τον θαυμασμό του ανθρώπου

**Α΄.2. Περιληπτική αναδιήγηση της ζ ραψωδίας: Ὀδυσσέως ἂφιξις εἰς Φαίακας (Άφιξη του Οδυσσέα στη χώρα των Φαιάκων – τη Σχερία) Ενώ ο Οδυσσέας κοιμόταν στα ξερά φύλλα των θάμνων κοντά στο ποτάμι, η …………….. παρότρυνε στο όνειρο την έφηβη βασιλοπούλα των Φαιάκων να πάει να πλύνει τα ρούχα, γιατί πλησίαζε η ώρα του ………….. της. Πρωί πρωί λοιπόν η Ναυσικά (……η μέρα της Οδύσσειας) ζήτησε από τον πατέρα της να ετοιμαστεί ένα αμάξι, και φορτωμένο με ρούχα το οδήγησε η ίδια στο ποτάμι συνοδευόμενη από υπηρέτριες. Έπλυναν και άπλωσαν τα ρούχα και, περιμένοντας να στεγνώσουν, λούστηκαν, κολάτσισαν και άρχισαν να παίζουν με το τόπι. Η Αθηνά όμως φρόντισε να πέσει το τόπι στο ποτάμι, ώστε από τις φωνές των κοριτσιών να ξυπνήσει ο ταλαιπωρημένος ναυαγός και να δεχτεί την πρώτη φιλόξενη περιποίηση από τη Ναυσικά.**

**Λουσμένος και ντυμένος, έπειτα, ο Οδυσσέας έλαμψε από ομορφιά και χάρη. Προκάλεσε έτσι τον θαυμασμό της βασιλοπούλας, που μιλώντας στις ακόλουθές της ευχήθηκε ένας τέτοιος άντρας να την παντρευτεί. Την ώρα που ο Οδυσσέας έτρωγε, τα κορίτσια μάζεψαν τα ρούχα και ετοιμάστηκαν για την επιστροφή. Η Ναυσικά, πριν ξεκινήσει, συμβούλεψε τον ξένο να ακολουθήσει το αμάξι τους προς την πόλη με τα πυργωμένα τείχη, το διπλό λιμάνι και την πετροστρωμένη αγορά με τον βωμό του Ποσειδώνα και τα εργαστήρια των ναυτικών, όπου κατασκευάζονταν τα ευέλικτα καράβια τους - για όπλα δεν ενδιαφέρονταν οι Φαίακες. Επειδή όμως φοβάται το κουτσομπολιό τους, αν δουν να τη συνοδεύει ένας ξένος άντρας, του ζήτησε να σταματήσει στο άλσος της Αθηνάς, έξω από την πόλη, ώσπου να φτάσουν στο παλάτι. Τον συμβούλεψε, τέλος, να απευθυνθεί στη μητέρα της, την Αρήτη, γιατί, αν κερδίσει τη συμπάθειά της, θα πετύχει γρήγορα τον νόστο του. Ακολούθησε λοιπόν ο Οδυσσέας το αμάξι, σταμάτησε στο άλσος της Αθηνάς και προσευχήθηκε στη θεά να προδιαθέσει τους Φαίακες ευνοϊκά απέναντί του.**

**12η ΕΝΟΤΗΤΑ: η, θ, ι 1-41 (περίληψη) - θ 102-302 , 434-461 (ανάλυση) Α΄.1. Περιληπτική αναδιήγηση της ραψωδίας η: Ὀδυσσέως εἴσοδος προς Ἀλκίνουν (Είσοδος του Οδυσσέα στα ανάκτορα του Αλκίνοου) Η Ναυσικά βρισκόταν ήδη στο παλάτι όταν ο Οδυσσέας ξεκίνησε για την πόλη. Για να μην τον ενοχλήσει κανείς στον δρόμο, η Αθηνά τον κάλυψε με ομίχλη και – με τη μορφή μιας κόρης- του έδωσε πληροφορίες για τη βασιλική οικογένεια και τον οδήγησε στο παλάτι. Ο Οδυσσέας έμεινε έκθαμβος από την παραμυθένια λάμψη και τον πλούτο του παλατιού, καθώς και από την ευφορία του κήπου του. Προχώρησε τέλος μέσα, αθέατος ακόμη, και πρόσπεσε ικέτης στη βασίλισσα παρακαλώντας για τον νόστο του. Η θεά στο μεταξύ διέλυσε την ομίχλη και οι άρχοντες των Φαιάκων που βρίσκονταν εκεί αιφνιδιάστηκαν. Ο Αλκίνοος ανασήκωσε αμέσως τον ικέτη και του πρόσφερε τη γνωστή τυπική φιλοξενία, πρότεινε δε στους άλλους να επανέλθουν την επομένη, για να του προσφέρουν επίσημες τιμές και να σκεφτούν τη γρήγορη επιστροφή του στην πατρίδα. Όταν έφυγαν οι άλλοι, η Αρήτη ζήτησε από τον ξένο να μάθει ποιος είναι, από πού έρχεται και ποιος του έδωσε τα ρούχα που φορά. Ο Οδυσσέας δεν αποκάλυψε την ταυτότητά του· διηγήθηκε μόνο πώς έφτασε ναυαγός χωρίς τους συντρόφους του στο νησί της Καλυψώς, όπου άθελά του έμεινε εφτά χρόνια, και πώς από εκεί έφτασε πάλι ναυαγός στη χώρα τους, όπου συνάντησε τη Ναυσικά, που τον φρόντισε. Ο Αλκίνοος θεώρησε λάθος της κόρης του που δεν τον πήρε μαζί της, ο Οδυσσέας όμως υπερασπίστηκε τη Ναυσικά λέγοντας ότι εκείνος δεν δέχτηκε, από φόβο μήπως θυμώσει ο πατέρας της. Ο βασιλιάς διαπίστωσε μια συγγένεια στη φρόνηση με τον ξένο και θα τον ήθελε γαμπρό του, αν δεχόταν να μείνει εκεί, διαφορετικά αύριο κιόλας οι ναύτες των Φαιάκων θα τον πάνε στην πατρίδα του. Χαρούμενος ο Οδυσσέας κοιμήθηκε το βράδυ στο φιλόξενο παλάτι.**

**Α΄.2. Περιληπτική αναδιήγηση της ραψωδίας θ: Ὀδυσσέως σύστασις πρός Φαίακας (Παρουσίαση του Οδυσσέα στους Φαίακες) Πρωί πρωί την άλλη μέρα (33η ημέρα της Οδύσσειας) ο Αλκίνοος πήγε με τον Οδυσσέα στην αγορά, όπου με φροντίδα της Αθηνάς κατέφθασαν και οι άρχοντες των Φαιάκων. Ο Αλκίνοος τους παρουσίασε τον ξένο, ζήτησε να ετοιμαστεί καράβι για τον νόστο του και τους κάλεσε για επίσημο γεύμα στα ανάκτορα προς τιμήν του. Μετά το γεύμα, ο αοιδός ∆ημόδοκος τραγουδούσε πώς φιλονίκησαν ο Οδυσσέας και ο Αχιλλέας στην Τροία κι ο Οδυσσέας κρυφόκλαιγε. Τον αντιλήφθηκε ο Αλκίνοος και – για να αλλάξει τη διάθεση του Οδυσσέα – πρότεινε αθλητικούς αγώνες στην αγορά. Στους αγώνες πήρε μέρος κι ο Οδυσσέας και διακρίθηκε στη δισκοβολία. Ακολούθησε χορός κι ο ∆ημόδοκος τραγούδησε για τους χορευτές πώς ο Ήφαιστος, ο άντρας της Αφροδίτης, παγίδεψε με δίχτυ άλυτο τη γυναίκα του με τον εραστή της, τον Άρη, που τελικά ελευθερώθηκαν - και όλοι διασκέδασαν. Ένα εντυπωσιακό χορευτικό ντουέτο, έπειτα, προκάλεσε τον θαυμασμό του Οδυσσέα. Ικανοποιημένος γι’ αυτό ο Αλκίνοος, πρότεινε να του προσφέρουν όλοι οι άρχοντες δώρα φιλοξενίας. Με το ηλιοβασίλεμα επέστρεψαν στο παλάτι, η Αρήτη τοποθέτησε τα δώρα (ενδύματα και χρυσό) σε όμορφη κασέλα – που ο Οδυσσέας την έδεσε με κόμπο άλυτο- και έδωσε εντολή στις υπηρέτριες να ετοιμάσουν λουτρό για τον ξένο, που το καταχάρηκε.**

**Στη διαδρομή προς το «μέγαρο» ο Οδυσσέας συνάντησε πανέμορφη τη Ναυσικά και αντάλλαξαν συγκινητικό αποχαιρετισμό. Ακολούθησε δείπνο και τραγούδι. Ο Οδυσσέας επαίνεσε τον αοιδό και του ζήτησε να τραγουδήσει τον ∆ούρειο Ίππο, ακούγοντας όμως το τραγούδι αναλύθηκε σε θρήνο κρυφό· τον αντιλήφθηκε πάλι ο Αλκίνοος, ζήτησε από τον ∆ημόδοκο να σταματήσει το τραγούδι και από τον Οδυσσέα να αποκαλύψει ποιος είναι, πού ταξίδεψε, γιατί κλαίει.**